Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 451/13/8810	Spišská Nová Ves, 25.11.2014
EEČ : 2-68-1870-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 10.9.2013, spisová značka 2 Pv 451/13/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v období najmenej od 1. apríla 2013 do 13. mája 2013 v Spišskej Novej Vsi, v časti Hájik na odbernom mieste v dome bez popisného čísla, postavenom na parcele KN 3584, s uzatvorenou zmluvou o odbere elektrickej energie neoprávnene v zmysle ust. § 46 ods. 1 písm. b/ zák. č. 251/2012 Z. z. o energetike a o zmene a doplnení niektorých zákonov v znení neskorších predpisov, odoberal elektrickú energiu, odber ktorej je spoplatňovaný v zmysle ust. § 36 ods. 2 písm. c/ uvedeného zákona tak, že dňa 01.04.2013 doposiaľ nezistená osoba na základe jeho žiadosti prepojila odberné miesto káblom CYKY 3C 2,5 mm priamo na hlavný istič v elektromerovom rozvádzači v jeho nemeranej časti, v dôsledku čoho odoberaná elektrická energia nebola riadne zaznamenávaná a meraná, čím XXXXX, spôsobila škodu vo výške najmenej 28,26 eur.

Uznesením prokurátora Okresnej prokuratúry Spišská Nová Ves zo dňa 10.9.2013, spisová značka 2 Pv 451/13/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry v Spišskej Novej Vsi uznesením sp. zn. 2Pv 451/13/8810 zo dňa 10.09.2013, podľa § 216 ods. 1 písm. a/, b/, c/ Tr. por. podmienečne zastavil trestné stíhanie obv. XXXXX pre prečin krádeže podľa § 212 ods. 2 písm. e/ Tr. zák. na tom skutkovom základe, že v období najmenej od 1. apríla 2013 do 13. mája 2013 v Spišskej Novej Vsi, v časti Hájik na odbernom mieste v dome bez popisného čísla, postavenom na parcele KN 3584, s uzatvorenou zmluvou o odbere elektrickej energie neoprávnene v zmysle ust. § 46 ods. 1 písm. b/ zák. č. 251/2012 Z. z. o energetike a o zmene a doplnení niektorých zákonov v znení neskorších predpisov, odoberal elektrickú energiu, odber ktorej je spoplatňovaný v zmysle ust. § 36 ods. 2 písm. c/ uvedeného zákona tak, že dňa 01.04.2013 doposiaľ nezistená osoba na základe jeho žiadosti prepojila odberné miesto káblom CYKY 3C 2,5 mm priamo na hlavný istič v elektromerovom rozvádzači v jeho nemeranej časti, v dôsledku čoho odoberaná elektrická energia nebola riadne zaznamenávaná a meraná, čím XXXXX, spôsobila škodu vo výške najmenej 28,26 eur.

	Pri rozhodovaní o podmienečnom zastavení trestného stíhania bola obvinenému podľa § 216 ods. 2 Tr. por. určená skúšobná doba v trvaní 12 /dvanástich/ mesiacov. Uznesenie o podmienečnom zastavení trestného stíhania nadobudlo právoplatnosť dňa 21.09.2013, skúšobná  doba  takto  obvinenému uplynula dňa 21.09.2014. 
	
Po uplynutí skúšobnej doby boli k osobe obvineného zabezpečené správy Okresného riaditeľstva PZ Spišská Nová Ves a Okresného úradu, odboru všeobecnej vnútornej správy Spišská Nová Ves. Podobne bol zabezpečený aktuálny odpis z registra trestov. Z uvedených správ a podkladov je zrejmé, že obvinený nebol v skúšobnej dobe podmienečného zastavenia trestného stíhania postihnutý za priestupok a ani právoplatne odsúdený za trestný čin, ktorý by spáchal v priebehu plynutia skúšobnej doby.
	
	Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa § 217 ods. 2 Tr. por., ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil (§ 217 ods. 2 Tr. por.).

	Podľa § 217 ods. 4 Tr. por., právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr.por.

	U obvineného boli splnené všetky podmienky podľa § 217 ods. 1 Tr. por., preto som rozhodol tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Figula
prokurátor